User:Hsndnz2

[[File:Hesen Huseyîn Denîz HASAN DENIZ Di sala 1960î de li gundê Şabanê yê girêdayî Sitilîla Nisêbîne jidayik bû.([]) Dibistana seretayî û ya navendî li bajarê Serêkaniyê ya Rihayê xwend.([]) Zaroktiya wî li vî bajarî derbas bû.Piştî dibistana navendî, li Halkali ya Sitenbolê ([]) dibistana çandiniyê xwend û wekî teknîsyenê çandiniyê li Gercewsa Mêrdînê ([])dest bi kar kir. Bi hatina cûntaya 12ê Îlonê re, di sala 1981ê de hat girtin û heta bihara 1988an di zîndana leşkerî ya Amedê de ma, ([]) bi hemû îşkenceyên wê demê li vê zîndanê dihat kirin re rû bi rû ma û gelekî êşiya. Dema ji zindanê derket dilê wî ranegirt ku biçe ji dewleta Tirko re leşkertiyê bike û bi rêyeke dizî derbasî qada Libnanê bû, çû Akademiya Mahsûm Korkmaz.([]) Li wê derê perwerde dît şûn re di bihara 1989an de vegeriya Bakurê Kurdistanê û bi rêzê li Mêrdîn,([]) Botan,([]) Behdînan ([]) û qada Medya ([]) ma, di refên têkoşînê de cih girt. Li van deran tevî têkoşîna şoreşgerî, kare weşangeriyê jî bi derfetên pir kêm meşand. Li Mêrdînê kovara `Dengê Serhildana Gel` di sala 1989-90î de 4 hijmar ên mehane derxist û li nava gel da belavkirin. Li herêma Botanê jî kovara `Dengê Artêşa Gel` cara yekem derxist. Pişt re di sala 1991ê de derbasî xebatên kovara `Berxwedan` û `Serxwebûn`ê  bû û heta şehîdketina birayê wî Rojnameger û Nivîskar Huseyîn Denîz (http://en.wikipedia.org/wiki/User:Huseyindeniz) ku roja 9ê Tebaxa 1992an li sûka serêkaniyê ji aliyê Hizbilkontra ve bi xayintî û xafiltî hat lêdan, edîtoriya van kovaran kir. Li ser şehadeta birayê xwe dîsa vegeriya qada Libnanê. Li wê derê di redaksiyona pirtûkên rêbertiyê de heta 1995an xebitî. Bi dehan pirtûkên rêbertiyê ji kasetan verîsand û daxist ser rûpelan û kir pirtûk. Pişt re derbasî Behdînan û di wir re jî derbasî Botanê bû. Di sala 1998an de di şerekî li Kela Memê de ji lingê xwe bi roketa helîkoptera tîpa Kobra birîndar bû. Ji bo dermankirinê derbasî Rojhilatê Kurdistanê bû. Qasî salekê li wê derê li nexweşxaneyê ma. Pişt re li qada Medya di xebatên weşana Radyo de cih girt. Di meşekê de lingê wî ji cihê berê hatibû lêdan şikest û pêwîst ma dîsa derbasî nexweşxaneyê bibe. vê carê jî qasî 5 mehan li Başûrê Kurdistanê tedawî bû. Pişt re derbasî wargeha penaberên Kurd Mexmûrê ([]) bû. Li vê derê cara yekem dibistaneke perwerdeya zimanê Kurdî ([]), Ingilîzî û fêrbûna kompûterê ji bo gaziyên  şer ([]) vekir û demeke dirêj di perwerdeyê de cih girt. Pişt re dîsa derbasî qada Medya bû. Bi têketina hêzên Netewên Yekbûyî ya Iraqê û hilweşîna sazûmana Baas re derbasî Mûsilê ([]) bû û li vê derê dibistaneke perwerdeya kompûterê vekir. Di sala 2004an de li ser aloziyên di nava tevgerê de derket, car din vegeriya qada Medya û li wê derê Saziya Ziman û Perwerdeya Kurdî damezirand û dest bi nivîsandina Alfabeya Kurdî ([]) kir. Pişt re li vê derê fêrgehên zimanê kurdî vekir û dest bi dayîna perwereyê kir. Gelek gerîlan ji vê perwerdeyê sûd girtin. Pişt re dest bi nivîsandina pirtûkên kurdî kir... Di sala 2007an de ji bo xebatên ziman û perwerdeya kurdî derbasî qada Ewropa bû.([]) Heft pirtûkên wî li Tirkiye û li Ewropa hatin çapkirin û li welatê Swîsre li gelek kanton û bajaran fêrgehên zimanê kurdî ([]) saz kir  û di perwerdeyê de cih girt. Ji bo xwendekaran malpereke fêrbûna kurdî a li ser girêdanka [[]] saz kir. Nivîskar û mamoste Hesen Huseyîn Denîz niha li Zurichê wekî mamosteyê fermî yê HSKê (Heimatlich Sprach und Kultur - Zimanê zikmakî û çanda welêt) hîndekariya Kurdî dimeşîne. di encama xebatên wî de di serkê sala 2014an de zimanê kurdî li kantona Zurichê bi fermî hat pejirandin. Mamoste û nivîskar Hesen Huseyîn Denîz ji ber ku tevahiya jiyana xwe xistiye bin xizmeta gelê Kurd, ne zewicî ye.

Pirtûkên wî yên hatine çap kirin ev in: 1-Hêvî Her Dem Heye I Roman ([]) 2-Hêvî Her Dem Heye II Roman ([]) 3-Rênîşanêra Vegotina Kurdî Kompozîsyon û Rêziman ([]) 4-Mirovê Bê Derd Çîrok ([]) 5-Ro û Zê Çîrok ([]) 6-Canê Hez Dike Çîrok ([]) 7-Huseyîncan (bi kurdî)Biyografî 8-Can Huseyîn (bi tirkî)Biyografi 9-Serpêhatiyên Penabertiyê 10-Ji Çîrok û Çîvanokên Kurdan

]]